text: Nu er det snart slut med at bo i campingvogn
  03 september 2010 kl. 11.11
  Efter 3 1/2 år i en campingvogn ved Horsens har en kvinde med voldsom allergi omsider udsigt til at flytte i eget hus.
   
  Marianne Aagaard lider af en invaliderende allergi.
  Hun reagerer meget voldsomt overfor bl.a. stråler, parfume og byggematerialer.
  Derfor har hun i 3 1/2 år boet i en campingvogn udenfor sit hus, der ligger mellem Horsens og Brædstrup.
  Horsens kommune og Marianne Aagaard har længe været uenige om, hvor meget hjælp, hun skulle have.
  Men efter medieomtale og et brev fra indenrigsministeriet har kommunen nu accepteret at betale differencen mellem udgifterne til almindelige byggematerialer og de særlige materialer, hun kan tåle. 
  Marianne Aagaards lillesøsteren har af egen lomme betalt for opførelsen af et nyt hus, som næsten er indflytningsklart nu.
  